Lluís Borrassà

Iste articlo ye sobre un pintor gotico. Ta o municipio de Chirona se veiga Borrassà.

Lluís Borrassà estió un pintor gotico catalán, naixito de Chirona arredol de 1375 y muerto en Barcelona, en 1424-1426.

Encara que yera naixito de Chirona a on fació a suya formación como pintor (en o taller d'a suya familia, que yeran tamién pintors), arredol de 1383 se trasladó ta Barcelona, a on creyó o suyo propio taller. Por ixo a identificación d'a suya obra ye a vegatas difícil, porque se confunde con a d'atros miembros d'o suyo taller.

 Caracteristicas d'a suya obra 
A suya obra tien influencias italianizants, y ye considerato como l'introductor de l'arte y a pintura gotica en Catalunya y en a Corona d'Aragón. Treballó a sobén en retablos.

Antiparte, a suya obra influyó en os pintors catalans Joan Mates u Bernat Martorell.

 Obras 
1390?: Retablo de l'Arcánchel Sant Gabriel , en a seu de Barcelona.
Fins d'o sieglo XIV: Retablo d'a Presentación d'a Virchen y Sant Chorche, en a ilesia de Sant Francisco de Vilafranca del Penedès.
1403-1411: Retablo en o monesterio de Santes Creus.
1404: Retablo d'o Salvador, en a ilesia parroquial de Sant Salvador de Guariola.
1410: Retablo de Sant Antón Abat, en a Basilica de Santa María de Manresa.
1411: Retablo de San Per, en a ilesia de Sant Per de Terrassa.
1415: Retablo d'o Convento de Santa Clara en Vic, hue en o Museu Episcopal de Vic.
1415-1420: Retablo de Sant Chuan Baptista, hue en o Museu d'as Artes Decorativas (París).
1415: Retablo de Sant Andreu (Gurb), muy deteriorato, hue en o Museu Bispal de Vic.

 Vinclos externos 

Categoría:Muertos en Barcelona
Categoría:Naixius de Chirona
Categoría:Pintors de Catalunya
Categoría:Pintors d'o Gotico
Categoría:1375 (naixencias)
Categoría:1425 (muertes)